આપણે જે પર્લની જ્વેલરી પહેરીએ છીએ એ પર્લ ભલે એક જ પ્રકારનાં દેખાય છે, પણ એમાંય ઘણી વિવિધતાઓ છે. પર્લના મહત્વના ત્રણ પ્રકાર છે : નૅચરલ પર્લ, કલ્ચર્ડ પર્લ અને ઇમિટેશન પર્લ. નૅચરલ પર્લ એના નામની જેમ જ નૅચરલી બને છે. એટલે એ બહુ રૅર મળી રહે છે. નૅચરલ પર્લ તમને સૌથી વધારે બાહરીન અને ઑસ્ટ્રેલિયામાં મળી રહે છે. કલ્ચર્ડ પર્લ એટલે જેમાં શંખમાં કૅલ્શિયમ મૂકીને બનાવવામાં આવે છે એ. આજે માર્કેટમાં સૌથી વધારે આ જ પર્લની જ્વેલરી બને છે. ત્રીજો છે ઇમિટેશન પર્લ. એમાં પ્લાસ્ટિકના દાણા પર શંખના એક પ્રકાર મધર ઑફ પર્લનો ભૂકો કરીને એના પાઉડરથી કોટિંગ કરવામાં આવે છે. આ પર્લ નૅચરલ અને કલ્ચર્ડ પર્લ જેવાં જ હોય છે; પણ એ એની સ્મૂધનેસ, વેઇટ અને ચમકથી અલગ પડે છે. ઇમિટેશનમાં પ્લાસ્ટિક હોય છે એટલે નૅચરલ અને કલ્ચર્ડ પર્લ કરતાં વધારે સ્મૂધ હોય છે અને વજનમાં પણ હલકાં હોય છે. નૅચરલ પર્લ નૅચરલી બને છે એટલે એ થોડાં રફ હોય છે.